Robben Island

Robben Island () on Etelä-Afrikassa Kapkaupungin edustalla sijaitseva saari. Se sijaitsee 13 kilometrin päässä Kapkaupungista. Saarella toimi vankila, jossa pidettiin apartheidin aikana poliittisia vankeja. Heistä kuuluisin, Etelä-Afrikan myöhempi presidentti Nelson Mandela, vietti saarella 18 vuotta.  Eteläafrikkalaisten lisäksi saarella oli myös namibialaisia vankeja, joista kuuluisin oli Herman Andimba Toivo ya Toivo.

Robben Islandilla oli asutusta jo kivikaudella, jolloin meri oli alempana ja saarelle pääsi mantereelta kävellen. 1600-luvulta asti saarta on käytetty eristyspaikkana. Saari sai nimensä, kun alankomaalaiset nimesivät sen saarella tavattujen hylkeiden (robben) mukaan. Saarella oli leprasairaala vuoteen 1931 ja sotilastukikohta vuoteen 1960 saakka.

Vankila suljettiin ja vuonna 1991 ja siitä tehtiin museo. Saari lisättiin Unescon maailmanperintöluetteloon vuonna 1999.

Lähteet

Aiheesta muualla 

Afrikan saaret
Länsi-Kapin maantiede
Kapkaupunki
Unescon maailmanperintökohteet Etelä-Afrikassa